
Հավելված 
ՀՀ ներքին գործերի նախարարի

   ԾՐԱԳԻՐ
Միգրացիայի և քաղաքացիության ծառայության փորձագետի
 (DevOps մասնագետ) կողմից իրականացվող աշխատանքների 

1. Ներգրավման դեպքը և հիմնավորումները
         Հայաստանի Հանրապետությունում կենսաչափական անձնագրերի և նույնականացման քարտերի տրամադրման ենթակառուցվածքի պետություն-մասնավոր գործընկերության (այսուհետ՝ ՊՄԳ) ծրագրի իրականացման մասին Հայաստանի Հանրապետության կառավարության 2023 թվականի դեկտեմբերի 28-ի N 2346-Ա որոշմամբ իրականացվող ծրագրի շրջանակներում ստորագրված պայմանագրի իրականացման նպատակով ձևավորվել են 6 աշխատանքային խմբեր, որոնք պատասխանատու են աշխատանքների տարբեր բնագավառների համար՝ ՏՏ ոլորտ, շինարարություն, իրավական հարցեր, աշխարհագրական ցանց, անձը հաստատող փաստաթղթերի դիզայն, պայմանագրի կառավարում: 
     Ծրագրի ադմինիստրատիվ աշխատանքների իրականամ համար, անհրաժեշտ է ներգրավել համապատասխան փորձագետ՝ (DevOps մասնագետ) պետական մարմնին վերապահված գործունեության ոլորտում վերոնշյալ ծրագրի իրականացման  նպատակով։
   
   2․  Փորձագետին ներկայացվող պահանջները
1) միջնակարգ կրթություն․
2) առնվազն 6 տարվա մասնագիտական  աշխատանքային փորձ․
3) Linux-ի և կոդի կառավարման գերազանց իմացություն․
4) կոնֆիգուրացիայի կառավարման գործիքների գործնական փորձ (օրինակ՝ Ansible, Chef, Puppet)․
5) հմտություններ bare-metal սերվերի կարգավորման և պահեստավորման կառավարման ոլորտում․
6) կոնտեյներացում (Containerization) և օրկեստրացիայի (Orchestration)  տեխնոլոգիաների (Docker, Kubernetes) իմացություն․
7)  խորը գիտելիքներ ցանցային ենթակառուցվածքների, firewall-ների, VPN-ների և անվտանգության վերաբերյալ․
8)  մշտադիտարկման գործիքների գերազանց իմացություն՝ Grafana, Zabbix,  Prometheus․
9)  Elastic Stack-ի (Filebeat, Logstash, Kibana, Elasticsearch) գործնական փորձ․
10) MySQL, MSSQL, PostGreSQL, DB2 – տվյալների բազայի և քեշավորման կառավարում․
11) հաղորդագրությունների բրոքեր (Message broker) համակարգերի իմացություն, մասնավորապես՝ RabbitMQ․
12)  սկրիպտավորման կարողություններ՝ Bash, Python, կամ Go լեզուներով․
13) համակարգերի, տվյալների և ծառայությունների արագ ու անվտանգ վերականգնման փորձ՝ վթարների կամ արտակարգ իրավիճակների դեպքում․
14)  Git, TFS և կոդի կառավարման այլ գործիքների իմացություն․
15)  CI/CD գործիքների փորձ՝ Jenkins, GitlabCI, ArgoCD․
16) Microsoft .NET (.NET Core) և Web սերվերների (IIS, Apache, Nginx, Tomcat) իմացություն․
17)   PostgreSQL, PL/SQL և/կամ PG SQL տվյալների բազաների իմացություն․
18) ծրագրավորման լեզուների իմացություն՝ Python, Golang, Ruby, JavaScript, Perl,   Java, Bash, PHP․
19)  կատարման և շարունակական թեստավորման փորձ։
       
           3․  Աշխատանքների իրականացման ժամանակահատվածը
        փորձագետը ներգրավվում է մինչև մեկ տարի ժամկետով։
           4․ Աշխատանքների ակնկալվող արդյունքը

1) նախագծել, ներդնել և պահպանել DevOps ռազմավարություններ՝ կիրառելով Infrastructure as Code (IaC) և ավտոմատացման գործիքներ․
2) ֆիզիկական սերվերների կարգավորում․
3) տվյալների պահոցների (NAS, Storage) տեղադրում և կարգավորում․
4) վիրտուլաիզացիա (ESXI, Hyper-V, Proxmox), վիրտուալ սերվերների կարգավորում․ 
5) կառավարել և օպտիմալացնել CI/CD ավտոմատացված գործընթացները և տեղակայման ռազմավարությունները․
6) կառավարել սերվերներ՝ ապահովելով օպտիմալ կատարողականություն, անվտանգություն և հուսալիություն․
7) մշակել բարձր մատչելիության ճարտարապետություններ և ապահովել համակարգերի վերականգնման մեխանիզմներ․
8) մշակել մոդուլային և մասշտաբային IaC լուծումներ՝ հիմնվելով բիզնեսի պահանջների վրա․
9) կառավարել նախագծվող համակարգերի DevOps գործընթացները։
10) կարգավորել և կառավարել ցանցային ենթակառուցվածքը՝ ներառյալ firewall-ներ, մուտքային բեռնվածության հավասարաչափ բաշխման տեխնոլոգիաներ և անվտանգության քաղաքականություն․
11) ուղղորդել և աջակցել DevOps ինժեներներին, ինչպես նաև համակարգերի խափանումների կարգավորման աշխատանքներում ներգրավված թիմերին․
12) մշտապես բարելավել մշակման, տեղակայման և մոնիթորինգի գործընթացները․
13) կատարել շարունակական դիագնոստիկա և վերլուծություն՝ շահագործվող համակարգերի աշխատանքի որակի և անընդհատության ապահովման նպատակով։ 
  
          5․ Հաշվետվությունների ներկայացման և դրանց գնահատման արդյունքների    ամփոփիչ ժամկետները

1) Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։      
2) Կատարված աշխատանքի արդյունքը գնահատվում է բավարար, լավ կամ  գերազանց: 

     6․ Աշխատանքների գնահատման չափանիշները

1) DevOps ռազմավարությունների նախագծում ներդրում և պահպանում․ 
2) ֆիզիկական սերվերների, տվյալների պահոցների (NAS, Storage) և վիրտուլաիզացիա (ESXI, Hyper-V, Proxmox), վիրտուալ սերվերների  կարգավորում․ 
3) սերվերների, CI/CD ավտոմատացված գործընթացները և տեղակայման ռազմավարությունների, նախագծվող համակարգերի DevOps գործընթացների, ինչպես նաև ցանցային ենթակառուցվածքի կառավարում․
4) բարձր մատչելիության ճարտարապետությունների և մոդուլային և մասշտաբային IaC լուծումների մշակում․
5) շարունակական դիագնոստիկայի և վերլուծության իրականացում․
6) մշակման, տեղակայման և մոնիթորինգի գործընթացների բարելավում․
7) DevOps ինժեներներին և խափանումների կարգավորման աշխատանքներում ներգրավված թիմերին աջակցության ցուցաբերում։ 



